open-index/open-wikipedia-markdown huggingface dataset:
மின்சான் வரி அணில்

**மின்சான் வரி அணில்** (*தாமியோப்சு மின்சானிகா-Tamiops minshanica*) என்பது சையூரிடே குடும்பத்தைச் சேர்ந்த கொறித்துண்ணியின் ஒரு சிற்றினமாகும். முன்னர் விவரிக்கப்பட்ட எந்த சிற்றினத்திற்கும் உருவவியல் ரீதியாக ஒதுக்கப்படாத ஆசிய வரி அணில் வகை இதுவாகும். இது 2018ஆம் ஆண்டில் சீனாவின் சிச்சுவானில் உள்ள வாங்லாங் தேசிய இயற்கை காப்பகத்தில் கண்டுபிடிக்கப்பட்டது. இது 2022ஆம் ஆண்டில் முறையாக விவரிக்கப்பட்டு தனிச் சிற்றினமாக ஒதுக்கப்பட்டது.

## மேற்கோள்கள்
 
பகுப்பு:அணில்கள்
பகுப்பு:சீன உயிரினங்கள்
உமா சங்கர்

**உமா சங்கர்** (*Uma Sankar*) இந்தியாவைச் சேர்ந்த ஒரு தொழில்முறை கால்பந்தாட்ட வீரராவார். சென்னை நகரத்தின் ஐ-கூட்டிணைவு சங்க அணியில் நடுக்கள வீரராக இவர் விளையாடினார். 2000 ஆமாவது ஆண்டில் சூலை மாதம் 31 ஆம் தேதியன்று உமா சங்கர் பிறந்தார்.  
## தொடக்க காலம்
தமிழ்நாட்டில் பிறந்த உமாசங்கர் தொடக்க காலத்தில் இந்தியாவின் கருநாடக மாநிலத்தின் தலைநகரமான பெங்களுரை மையமாகக் கொண்டு ஓசோன் கால்பந்தாட்ட சங்க அணிக்காக விளையாடத் தொடங்கினார்.
## சென்னை
2021 ஆம் ஆண்டு சனவரி மாதத்தில் உமா சங்கர் சென்னையில் ஐ-கூட்டிணைவு சங்க அணியில் சேர்ந்தார். 2021 ஆம் ஆண்டு சனவரி மாதம் இந்தியன் ஆரோசு அணிக்கு எதிரான போட்டியில் ஐ-கூட்டிணைவு சங்க அணியில் இவர் அறிமுகமானார். அப்போட்டியில் இவர் 91 ஆவது நிமிடத்தில் மாற்றுவீரராக களம் இறங்கினார். இவர் இடம்பெற்றிருந்த அணி  1-0 என்ற புள்ளிகள் கணக்கில் வெற்றி பெற்றது. 
## போட்டிகள் புள்ளிவிவரம்
2021 ஆம் ஆண்டு மார்ச்சு மாதம் 6 ஆம் தேதி நிலவரப் படியான தரவுகள்

## மேற்கோள்கள்

பகுப்பு:2000 பிறப்புகள்
பகுப்பு:வாழும் மக்கள்
பகுப்பு:தமிழக விளையாட்டு வீரர்கள்
பகுப்பு:இந்திய காற்பந்தாட்ட வீரர்கள்
பகுப்பு:தமிழக காற்பந்தாட்ட வீரர்கள்
வாக்காளர் பட்டியல்

**வாக்காளர் பட்டியல்** (electoral roll) என்பது ஒரு குறிப்பிட்ட அதிகார வரம்பில், குறிப்பிட்ட தேர்தல்களுக்கு வாக்களிக்க உரிமை கொண்ட நபர்களைப் பட்டியலிடும் தொகுப்பாகும். இந்தப் பட்டியல் வழக்கமாக தேர்தல் மாவட்டங்களால் பிரிக்கப்பட்டு, வாக்குச் சாவடிகளில் தேர்தல் அதிகாரிகளுக்கு உதவுவதனை முதன்மையாகக் கொண்டு தயாரிக்கப்படுகிறது. பெரும்பாலாக நிரந்தர வாக்காளர் பட்டியல்களைப் பராமரிக்கின்றன, அவை தொடர்ச்சியாகவோ அல்லது அவ்வப்போது புதுப்பிக்கப்படுகின்றன (பிரான்சு போன்ற நாடுகள் ஆண்டுதோறும் புதுப்பிக்கப்படுகின்றன), சில அதிகார வரம்புகளில் ஒவ்வொரு தேர்தலுக்கும் முன் புதிய வாக்காளர் பட்டியல் தயார் செய்யப்படுகிறது. வாக்காளர் பட்டியல் என்பது வாக்காளர் பதிவு செயல்முறையின் விளைவாகும். பெரும்பாலான அதிகார வரம்புகளில், வாக்காளர் பதிவு (வாக்காளர் பட்டியலில் பட்டியலிடப்படுவது) ஒரு தேர்தலில் வாக்களிக்கப்பதற்கான முன்நிபந்தனையாகும். சில அதிகார வரம்புகளுக்கு வாக்காளர் பதிவு தேவையில்லை. அமெரிக்காவில் உள்ள வடக்கு டகோட்டா மாநிலம் வாக்காளர் பட்டியல்களைப் பயன்படுத்துவதில்லை. இவ்வாறான சமயங்களில் ஒரு வாக்காளர் வாக்களிக்க அனுமதிக்கப்படுவதற்கு முன்பு அடையாளம் மற்றும் வாக்களிக்கும் உரிமைக்கான ஆதாரத்தை வழங்க வேண்டும்.

பாரம்பரியமாக, வாக்காளர் பட்டியல்கள் காகித வடிவில் பராமரிக்கப்பட்டன. ஆனால், தற்போது மின்னணு வாக்காளர் பட்டியலுக்கு அதிக அளவில் ஒப்புதல் அளிக்கப்படுகிறது. இதேபோல், உயிரியளவியல் வாக்காளர் பதிவை ஏற்றுக்கொண்ட நாடுகளின் எண்ணிக்கை தொடர்ந்து அதிகரித்து வருகிறது. 2016 ஆம் ஆண்டு நிலவரப்படி, ஆப்பிரிக்கா, இலத்தீன் அமெரிக்காவில் உள்ள பகுதியளவு நாடுகள் தங்கள் வாக்காளர் பட்டியல்களுக்கு உயிரியளவியல் தொழில்நுட்பத்தைப் பயன்படுத்துகின்றன.

## இந்தியா
இந்தியாவில், வாக்காளர் பட்டியலை வெளியிடுவதும் புதுப்பிப்பதும் இந்திய தேர்தல் ஆணையம், ஒவ்வொரு மாநிலத் தேர்தல் ஆணையத்தின் பொறுப்பாகும். இந்த அரசு அமைப்புகள் ஒவ்வொரு ஆண்டும் வாக்காளர் பட்டியலைப் புதுப்பித்து வெளியிடுகின்றன. இது அதிகாரப்பூர்வ அரசாங்க வலைத்தளங்களிலிருந்து பதிவிறக்கம் செய்யக் கிடைக்கிறது.

**2019 சனவரி 1 இல் இந்தியாவில் மொத்த வாக்காளர்கள்**

* மொத்த வாக்காளர்கள்: 866,913,278
* ஆண்கள்: 451,966,704.
* பெண்கள்: 414,912,901.
* மூன்றாம் பாலினம்: 33,673.

**மக்களவைத் தேர்தல் 2019-க்கான மாநில வாரியான தேர்தல் விவரங்கள்**

## மேற்கோள்கள்


பகுப்பு:தேர்தல்கள்
பகுப்பு:வாக்காளர் பதிவு
நையோபியம் பெர்குளோரேட்டு

**நையோபியம் பெர்குளோரேட்டு** (*Niobium perchlorate*) என்பது Nb(ClO4)5 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். வெண்மை நிறத்தில் ஒரு நீருறிஞ்சும் படிகத்திண்மமாக நையோபியம் பெர்குளோரேட்டு காணப்படுகிறது. ஈரக் காற்று அல்லது தண்ணீருடன் உடனடியாக வினையில் ஈடுபட்டு நையோபியம்(V) ஆக்சைடை உருவாக்குகிறது.
 
## தயாரிப்பு
நையோபியம் பெண்டாகுளோரைடுடன் நீரற்ற பெர்குளோரிக்கு அமிலத்தைச் சேர்த்து வினைபுரியச் செய்து நையோபியம் பெர்குளோரேட்டை தயாரிக்கலாம்:

:NbCl5 + 5 HClO4 → Nb(ClO4)5 + 5 HCl

## வினைகள்

நையோபியம் பெர்குளோரேட்டு 70 பாகை செல்சியசு வெப்பநிலையில் சிதைவடைந்து நையோபைல் பெர்குளோரேட்டாக மாறுகிறது. இவ்வினையில் இருகுளோரின் ஏழாக்சைடு வாயு வெளியிடப்படுகிறது:

:Nb(ClO4)5 → NbO(ClO4)3 + Cl2O7 

நையோபைல் பெர்குளோரேட்டு 115 பாகை செல்சியசு வெப்பநிலையில் மேலும் சிதைவடைந்து NbO2ClO4 சேர்மத்தைக் கொடுக்கும். இது 220 பாகை செல்சியசு வெப்பநிலையில் மேலும் சிதைவடைந்து நையோபியம் பெண்டாக்சைடைக் கொடுக்கிறது.

சீசியம் பெர்குளோரேட்டு மற்றும் நையோபியம் பெர்குளோரேட்டு போன்ற பெர்குளோரேட்டுகளுடன் நீரற்ற பெர்குளோரிக் அமிலத்துடன் 0 பாகை செல்சியசு வெப்பநிலையில் வினைபுரிவதால் [Nb(ClO4)6 மற்றும் Cs2[Nb(ClO4)7 போன்ற பெர்குளோரேட்டோநையோபேட்டுகள் உருவாகின்றன. 

## கட்டமைப்பு
நியோபியம் பெர்குளோரேட்டின் கட்டமைப்பு ஒற்றை-படிக எக்சுகதிர் விளிம்புவளைவு ஆய்வு மூலம் தெளிவுபடுத்தப்படவில்லை என்றாலும், அகச்சிவப்பு மற்றும் தூள் எக்சுகதிர் விளிம்புவளைவு ஆய்வு மூலம் தெளிவுபடுத்தப்பட்டது. இதன்படி நையோபியம் பெர்குளோரேட்டில் ஒற்றையீதல் பிணைப்பு  மற்றும் ஈரீதல்பிணைப்பு ஈந்தணைவிகள் இரண்டும் உள்ளன. 

## மேற்கோள்கள்

பகுப்பு:நையோபியம்(V) சேர்மங்கள்
பகுப்பு:பெர்குளோரேட்டுகள்
செந்தொண்டை அணில்

**செந்தொண்டை அணில்** (*Red-throated squirrel*-*திரெமோமிசு குலாரிசு*) என்பது சையூரிடே குடும்பத்தைச் சேர்ந்த கொறித்துண்ணியாகும். இந்த அணில் தென்கிழக்காசியாவின் சில பகுதிகள், வடக்கு வியட்நாமின் சிவப்பு ஆற்றுப் பள்ளத்தாக்கு மற்றும் சீனாவின் தெற்கு மத்திய யுன்னான் பகுதிகளில் காணப்படுகின்றன. செந்தொண்டை அணில் இதே பேரினத்தைச் சேர்ந்த *தி. ரூபிஜெனிசின்* மற்றொரு சிற்றினத்துடன் இணையினமாகக் கருதப்படுகிறது. ஆனால் இது 2500 முதல் 3000 மீ வரை உயரமுள்ளப் பகுதிகளில் வாழ்கின்றது.

## மேற்கோள்கள்

பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - தகவல் இல்லா இனங்கள்
பகுப்பு:அணில்கள்
பெர்னி நீண்ட மூக்கு அணில்

**பெர்னி நீண்ட மூக்கு அணில்** (Perny's long-nosed squirrel-*திரெமோமிசு பெர்னீ*) என்பது சைலூரிடே குடும்பத்தில் உள்ள கொறிணிச் சிற்றினம் ஆகும். இது வடகிழக்கு இந்தியா, தெற்கு மற்றும் மத்திய சீனா, வடக்கு மியான்மர், வடக்கு வியட்நாம் மற்றும் தைவான் ஆகிய நாடுகளில் காணப்படுகிறது.இது ஆரஞ்சு வயிற்று இமயமலை அணிலை (திரெமோமிசு லோக்ரியா) விட நீண்ட மூக்கைக் கொண்டுள்ளது. ஆனால் கன்னத்திலும் வாலிலும் சிவப்பு நிறம் இல்லை.

## மேற்கோள்கள்

பகுப்பு:தாய்வானின் பாலூட்டிகள்
பகுப்பு:அணில்கள்
பீலிக்கான் ஸ்ரீ அங்காள பரமேஸ்வரி திருக்கோவில்

**ஸ்ரீ அங்காள பரமேஸ்வரி திருக்கோவில்**  மியான்மர், யங்கோன்  நகருக்கு அருகாமையிலுள்ள பீலிக்கன் கிராமத்தில் 1861 இல் நிறுவப்பட்ட பழமையான இந்து மதம் கோவில்.  அய்யர் கோவில் என்ற அழைப்புப் பெயர் உண்டு. அய்யர் கோவில் என்ற பெயர் தான் மியன்மார் வாழ் தமிழர்களுக்கும் பிற இனத்தவர்களுக்கும் அதிகம் தெரிந்த பெயர்.

## வரலாறு
ஸ்ரீ அங்காள பரமேஸ்வரி திருக்கோவில் கள்ளர் மரபை சேர்ந்த *விரையா மழவராயர்* என்பவரால் நிறுவப்பட்டது. கோயில் திருவிழாவின் பொது தேவஸ்தான ஸ்தாபகர் "மழவராயர்" குடும்பத்திற்கு மரியாதை செய்யப்படுகின்றது.

வயல் வெளிகள் சூழ்ந்த இக்கிராமத்தில் சுமார் 20 தமிழ்க் குடும்பங்கள் மட்டும் வாழ்கின்றனர் என்றாலும், இத்தலத்தின் புகழும் பெருமையும் நாடுதழுவிய அளவில் பரவியது.

## திருவிழாக்கள்

இத்தலங்களில் உள்ள அன்னை அங்காள பரமேஸ்வரின் தீமிதியும் பலிதமாகும் வேண்டுதலும் பிரசித்தம் என்றானதோடு, *ஐயா கோயில்* என்று பயபக்தியோடு அழைக்கப்பெறும் அரசோடு ஆலயங்கொண்டுள்ள ஸ்ரீ முனீஸ்வரர் சுவாமிகள் அருள்பாலிக்கிறார்.

மார்ச் – ஏப்ரல் மாதங்களில் வரும் பங்குனி உத்தரத்தோடு பத்து நாள் உற்சவம் இந்தக் கோவிலில் நடை பெறுகிறது.

## தமிழகத்தில் உள்ள பீலிக்கான் அங்காள ஈஸ்வரி கோயில்

பர்மா அகதிகள் கால் நடையாகச் சென்று தமிழ் நாட்டில் தஞ்சம் புகுந்தனர். பலர் இந்தக் கோவில் மண்ணைச் சிறிய பொட்டலம் கட்டி எடுத்துச் சென்றனர். இந்த மண்ணை அடிக்கல் குழியில் போட்டுப் புதிய கோவில்களை தமிழ் நாட்டில் அமைத்தார்கள். அங்காள பரமேஸ்வரி முனீஸ்வரர் ஆலயங்கள் பாடிய நல்லூர், தஞ்சாவூர், என்னூர், வையாபாடி ஆகிய கிராமங்களில் பர்மாவில் இருந்து கொண்டு வரப்பட்ட மண்ணை வைத்துக் கட்டப்பட்டுள்ளன.

சென்னை, எண்ணூர் பர்மா நகரில் உள்ள பீலிக்கான் முனீஸ்வரர் – அங்காள ஈஸ்வரி கோயில்.

சென்னை, வியாசர்பாடி, பக்தவச்சலம் நகரில் அமைந்துள்ள அருள்மிகு பீலிக்கான் முனிஸ்வரர் அங்காள ஈஸ்வரி காளியம்மன் திருக்கோயில்.

சென்னை, எண்ணூர் அன்னை சிவகாமி நகர் பீலிக்கான் அங்காள ஈஸ்வரி கோயில். 

இராமநாதபுரம், தெற்கு கொட்டகை கிராமத்தில் உள்ள பர்மா பீலிக்கான் அங்காள ஈஸ்வரி கோயில்.

## மேற்கோள்கள்

பகுப்பு:மியான்மாரில் உள்ள இந்துக் கோயில்கள்
சும்பா இருவாய்ச்சி

**சும்பா இருவாய்ச்சி** (*Sumba hornbil-ரைட்டிசெரோசு எவரெட்டி*}} ) என்பது பூர்வீகமாக **ஜூலாங்** என்று அழைக்கப்படுகிறது (சும்பா மொழிகளில்). இது புசெரோடிடே குடும்பத்தைச் சேர்ந்த ஒரு பெரிய பறவை ஆகும். இது இந்தோனேசியத் தீவான சும்பாவை பூர்வீகமாகக் கொண்ட அகணிய உயிரி ஆகும். இதன் விலங்கியல் பெயர் பிரித்தானியக் காலனித்துவ நிர்வாகி மற்றும் விலங்கியல் சேகரிப்பாளர் ஆல்பிரட் ஹார்ட் எவரெட்டை நினைவுகூருகிறது.

## விளக்கம்
இது ஒரு நடுத்தர அளவிலான, கருப்பு நிற இருவாய்ச்சி ஆகும். இதன் நீளம் சுமார் 70 செ.மீ. ஆகும். ஆண் அடர் சிவப்பு-பழுப்பு நிறத்தில் தலைப்பகுதியினையும் வெளிர் கழுத்தினையும் கொண்டது. பெண் இருவாய்ச்சி முற்றிலும் கருப்பு நிற இறகுகளைக் கொண்டுள்ளது. ஆண் பெண் இரு பறவைகளும் பெரிய, மந்தமான, மஞ்சள் நிற அலகினை உடையது. அலகின் அடிப்பகுதியில் அரக்கு நிறத் திட்டும், வரிகளுடைய  விரிவடைந்த நீலத் தொண்டையினையும் கொண்டுள்ளது.

## பரவல்
இந்தோனேசியவில் காணப்படும் சும்பா இருவாய்ச்சி, சிறிய சுந்தா தீவுகளில் உள்ள சம்பாவின் அரை பசுமையான காடுகளில் வாழ்கிறது. இதனைக் காண்பது  அரிதானது. இது தாழ் நிலங்களில்  மீ (3,120 ) உயரத்தில் உள்ள தாழ் நிலங்களில் காணப்படுகிறது.

## நடத்தை
சும்பா இருவாய்ச்சி ஓர் ஒரு துணை வாழ் சிற்றினமாகும். இதன் உணவில் முக்கியமாகப் பழங்கள் உள்ளன.

## காப்பு நிலை
தொடர்ச்சியான வாழிட இழப்பு, வரையறுக்கப்பட்ட வரம்பு, சிறிய எண்ணிக்கை மற்றும் சில பகுதிகளில் அதிகப்படியான வேட்டை காரணமாக, சும்பா இருவாய்ச்சி பன்னாட்டு இயற்கைப் பாதுகாப்புச் சங்கத்தின் அச்சுறுத்தப்பட்ட உயிரினங்களின் செம்பட்டியலில் பாதிக்கப்படக்கூடியதாக மதிப்பிடப்பட்டுள்ளது. இது காட்டு விலங்குகள் மற்றும் தாவரங்களின் அழிந்து வரும் உயிரினங்களில் பன்னாட்டு வர்த்தகம் பற்றிய மாநாட்டு பின் இணைப்பு II-இல் பட்டியலிடப்பட்டுள்ளது. இதன் வாழிடத்தின் ஒரு பகுதி லைவாங்கி வாங்கமெட்டி தேசிய பூங்கா மற்றும் மனுபியூ தனா தாரு தேசிய பூங்காவின் பாதுகாக்கப்பட்ட பகுதியாக உள்ளது.

## மேற்கோள்கள்

* BirdLife Species Factsheet
* Red Data Book

பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அருகிய இனம்
பகுப்பு:இருவாச்சிகள்
பகுப்பு:இந்தோனேசியப் பறவைகள்
ஐதரோனியம் பெர்குளோரேட்டு

**ஐதரோனியம் பெர்குளோரேட்டு** (*Hydronium perchlorate*) என்பது [H3O]ClO4 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். திண்மமாகவும் நிலைப்புத்தன்மை கொண்ட ஐதரோனியம் உப்பாகவும் இருப்பதால் இதுவோர் அசாதாரணமான உப்பாகக் கருதப்படுகிறது. ஐதரோனிய்ம ([H3O]+) நேர்மின் அயனியும் பெர்குளோரேட்டு ( ClO−4) எதிர்மின் அயனியும் சேர்ந்து இந்த உப்பு உருவாகிறது. 

## தயாரிப்பு
நீரற்ற பெர்குளோரிக்கு அமிலத்துடன் தண்ணீரைச் சேர்த்து வினைபுரியச் செய்தால் ஐதரோனியம் பெர்குளோரேட்டு உருவாகிறது:

:HClO4 + H2O → [H3O]+ClO4− 

சோடியம் 2,6-டைஃபார்மைல்-4-மெத்தில்பீனோலேட்டு மற்றும் 2,6-டைஃபார்மைல்-4-மெத்தில்பீனாலின் பெருவளைய சிப் காரம் ஒரு கொடுக்கிணைப்பு முகவராக Cu(II) உடன் பிணைந்துள்ளது. செப்பு(II) பெர்குளோரேட்டுடன் கூடிய பெருவளைய ஈந்தணைவி பரிமாற்றம் ஐதரோனியம் பெர்குளோரேட்டின் நிறமற்ற படிகங்களை அளிக்கிறது.

## மேற்கோள்கள்

பகுப்பு:பெர்குளோரேட்டுகள்
பகுப்பு:ஆக்சோனியம் சேர்மங்கள்
ஆர். வேலாயுதன்

**ஆர். வேலாயுதன்** (*R. Velayudhan*) (பிறப்பு மார்ச் 23,1911, இறப்பு தேதி தெரியவில்லை) கேரளாவைச் சேர்ந்த ஓர் இந்திய அரசியல்வாதி ஆவார். இவர் கொல்லம் மக்களவைத் தொகுதியின் நாடாளுமன்ற உறுப்பினராக பணியாற்றினார்.

## ஆரம்ப வாழ்க்கை
ஆர். வேலாயுதன் 1911 மார்ச் 23 அன்று பிறந்த இவர்  கோட்டயம் மாவட்டத்தில் உழவூர் மற்றும் குறுவிலங்காடு ஆகிய இடங்களில் தமது ஆரம்பக் கல்வியைப் பயின்றார். கோட்டயம் , சி. எம். எஸ். கல்லூரி மற்றும்  திருவனந்தபுரம் , கலைக் கல்லூரி மற்றும் மும்பை டாட்டா சமூக அறிவியல் கழகத்தில் உயர் கல்வி பயின்றார்.

## தொழில் வாழ்க்கை
வேலாயுதன் ஒரு அரசியல் தொண்டராகவும், பத்திரிகையாளராகவும் தனது பங்களிப்புகளுக்காக அறியப்பட்டார். இதற்கு முன்பு இவர் அகில இந்திய அரிசன சேவா சங்கத்தில் ஆராய்ச்சி அறிஞராக இருந்தார். 1941 முதல் 1945 வரை டாட்டா எண்ணெய் ஆலையில் தொழிலாளர் நல அதிகாரியாகவும், பின்னர் 1945 முதல் 1948 வரை இந்திய அரசில் தகவல் அதிகாரியாகவும் பணியாற்றினார். ஒரு நன்கு ஏற்றுக்கொள்ளப்பட்ட சமூக சேவகராக இருந்தார். குறிப்பாக பல ஆண்டுகளாக பட்டியலிடப்பட்ட சாதியினரிடையே , பாட்டாளி வர்க்கங்களின் முன்னேற்றத்திலும் ஆர்வமாக இருந்தார்.

## சொந்த வாழ்க்கை
வேலாயுதன், அரசியல்வாதியான தாக்சாயணி என்பவரை செப்டம்பர் 1941 இல் மணந்தார். மகாராட்டிர மாநிலம் வர்தாவிலுள்ள சேவா கிராமத்தில் காந்தி மற்றும் கஸ்தூரிபாய் காந்தி தலைமையில் ஒரு தொழு நோய் பூசாரியாக இருந்து இவர்கள் திருமணம் நடைபெற்றது. இந்த தம்பதியினருக்கு 4 மகன்கள் மற்றும் 1 மகள் என ஐந்து குழந்தைகள் இருந்தனர்.

## மேற்கோள்கள்

பகுப்பு:மலையாள அரசியல்வாதிகள்
பகுப்பு:கேரள அரசியல்வாதிகள்
பகுப்பு:இறந்த ஆண்டு குறிப்பிடப்படவில்லை
பகுப்பு:1911 பிறப்புகள்
திப்பெல் எண்ணெய்

**திப்பெல்சு எண்ணெய்** (*Dippel's oil*)(சில நேரங்களில் **எலும்பு எண்ணெய்** என்று குறிப்பிடப்படுகிறது) எலும்பினை வடிகட்டுதலின் அடிப்படையில் தயாரிக்கப்படும் நைட்ரசன் துணைப் பொருள் ஆகும். ஒரு அடர்ந்த, பிசுபிசுப்பான, தார் போன்ற திரவத்துடன் விரும்பத்தகாத வாசனையுடன் உள்ளது. இதனை ஜோகன் கொன்ராட் திப்பல் என்பவர் கண்டுபிடித்தார். இதனால் இந்த எண்ணெய் இவரது பெயரால் அழைக்கப்படுகிறது. இந்த எண்ணெய் அலிபாடிக் சங்கிலிகளைக் கொண்டுள்ளது. நைட்ரசன் செயல்பாட்டுக் குழுக்களுடன் பைரோல்கள், பிரிடீன் மற்றும் நைட்ரைல்களுடன் பிற நைட்ரசன் சேர்மங்களைக் கொண்டுள்ளது.

திப்பெல் எண்ணெய் பல பயன்பாடுகளைக் கொண்டுள்ளது. இவை பெரும்பாலும் வழக்கற்றுப் போய்விட்டன. இதன் முதன்மை பயன்பாடு விலங்கு மற்றும் பூச்சி விரட்டியாக இருந்தது. இது ஒரு வரையறுக்கப்பட்ட பயன்பாட்டைக் கொண்டது. வேதிப் போர் பொருளாகவும்,  இரண்டாம் உலகப் போரின் பாலைவனப் போர்த்தொடரிலும், எதிரிகள் தண்ணீர் குடிக்க வழியின்றி செய்ய, தண்ணீர் கிணறுகளில் கலக்கப்பட்டது. இதனால் எதிரிகள் தண்ணீர் குடிக்க இயலாது. இந்த எண்ணெய்யினால் மரணம் இல்லை என்றாகும் ஜெனீவா நெறிமுறையின்படி இதன் பயன்பாடு தடுக்கப்பட்டுள்ளது.

*

## மேற்கோள்கள்

பகுப்பு:விலங்கு கொழுப்புகள்
பகுப்பு:எலும்பு பொருட்கள்
பகுப்பு:எண்ணெய்
ஆரைக் கீரை

***ஆரைக் கீரை, நீர் ஆவாரை, சதுரப்பன்னி*** (*Marsilea quadrifolia)* என்ற பெயர்களில் அழைக்கப்படுவது ஒரு மூலிகைத் தாவரம் ஆகும். இது நடு மற்றும் தெற்கு ஐரோப்பா, காகசியா, மேற்கு சைபீரியா, ஆப்கானித்தான், தென்மேற்கு இந்தியா, சீனா, சப்பான், வியட்நாம் ஆகிய நாடுகளில் இயற்கையாகக் காணப்படும் ஒரு  தாவரமாகும். இருப்பினும் இது அமெரிக்காவின் சில பகுதிகளில் களையாகக் கருதப்படுகிறது, அங்கு இது 100 ஆண்டுகளுக்கும் மேலாக வடகிழக்கில் நன்கு நிலைபெற்றுள்ளது. 

## விளக்கம்
நான்கு திசைகளில் நான்கு விரிந்த மிகச் சிறிய இலைகள் இதன் அடையாளமாக உள்ளன. நீர் சூழ்ந்த ஆழமான பகுதிகளில் மிதப்பதாகவும், ஆழமற்ற நீரில் அல்லது தரையில் நிமிர்ந்ததாகவும் இதன் இலைகள் காணப்படும். இதன் சிற்றிலைகள் முக்கோண வடிவில் இருக்கும். இலையின் ஒரு முனை தண்டுடன் இணைக்கப்பட்டிருக்கும். இதன் சிற்றிலைகள் 3/4 நீளம் கொண்டதாகவும், பளபளப்பானதாகவும் இருக்கும். இலைக்காம்புகள் 8" நீளம் கொண்டதாக இருக்கும். ஸ்போரோகார்ப் (ஃபெர்ன்ஸ்) நீள்வட்டமானதாகவும், 3/16" நீளமானதாகவும், அடர் பழுப்பானதாகவும், தண்டுகளில் 3/4" நீளம், இலைக்காம்புகளின் அடிப்பகுதியில் இணைக்கப்பட்டிருக்கும். &#x5B;*[[விக்கிப்பீடியா:சான்று தேவை|<span title="This claim needs references to reliable sources. (May 2021)">மேற்கோள் தேவை</span>]]*&#x5D;

## பயன்கள்
சில இடங்களில் இது 3000 ஆண்டுகளுக்கும் மேலாக உணவாகப் பயன்படுத்தப்படுகிறது. இந்த தாவரம் அழற்சி எதிர்ப்பு, டையூரிடிக், நீக்கம், காய்ச்சலடக்கி, குளிர் பதனூட்டி என்று பயன்படுத்தப்படுகிறது. இது பாம்புக் கடிக்கு சிகிச்சையளிக்கப் பயன்படுகிறது மற்றும் புண்களுக்குப் பயன்படுத்தப்படுகிறது.

## சாகுபடி
இந்த தாவரத்துக்கு இலகுவான (மணல்) மற்றும் நடுத்தர (களிமண்) அளவிலான மண் ஏற்றது. இது அரை நிழலில் (தாவர நிழலில்) அல்லது நிழல் இல்லாத இடங்களிலும் வளரக்கூடியது. இதற்கு ஈரமான மண் தேவைப்படும். மேலும் தண்ணீரிலும் வளரக்கூடியது.

ஆரைக் கீரையை ஈரமான, நீர் நிறைந்த தொட்டியில் வளர்க்கலாம். தொட்டியில் இதன் இலைகள் பாதி மூழ்கியோ, நீரிலிருந்து வெளிவந்தோ காணப்படும்.

## மேற்கோள்கள்

பகுப்பு:ஆசியத் தாவரங்கள்
பகுப்பு:ஆப்கானியத் தாவரங்கள்
பகுப்பு:ஐரோப்பியத் தாவரங்கள்
பகுப்பு:NatureServe Secure species
பகுப்பு:கீரைகள்
ஜொகூர் சுல்தான்

**ஜொகூர் சுல்தான்** (ஆங்கிலம்: *Sultan of Johor*; மலாய்: *Sultan Johor*; சீனம்: 柔佛苏丹; ஜாவி: سلطان جوهر‎‎) என்பவர் ஜொகூர் மாநிலத்தின் ஆளும் அரசராகவும், மாநிலத்தின் தலைவராகவும், இசுலாமிய மதத்தின் தலைவராகவும் சேவை செய்யும் தலைமை அரச ஆளுநராகும். அந்த வகையில், ஜொகூர் மாநிலத்தின் அரசியலமைப்புத் தலைவர் சுல்தான் ஆவார்.

முன்னர் காலத்தில், ஜொகூர் சுல்தான் தன் மாநிலத்தின் மீது முழுமையான அதிகாரத்தைக் கொண்டிருந்தார்; மற்றும் ஒரு பெண்டகாராவால் அறிவுரை வழங்கப்பட்டார். தற்போது, பெண்டகாராவின் பதவி, மந்திரி பெசார் (*Menteri Besar*) எனும் மாநில முதல்வரால்; ஜொகூர் மாநில முடியாட்சி அரசியலமைப்பின் வழி  ஏற்கப்பட்டுள்ளது. ஜொகூர் சுல்தானுக்கு ஜொகூர் அரச இராணுவப் படை எனும் சொந்த இராணுவப் படையும் (*Royal Johor Military Force*) உள்ளது.

## வரலாறு

ஜொகூரின் முதல் சுல்தான் ஜொகூர் சுல்தான் இரண்டாம் அலாவுதீன் ரியாட் சா; இவர் மலாக்காவின் கடைசி சுல்தானான சுல்தான் மகமுட் சாவின் மகன் ஆவார். ஜொகூரில் இருந்த மலாக்கா சுல்தானகத்தின் வழித்தோன்றல்களின் ஆட்சி, 1699-இல் ஜொகூர் சுல்தான் இரண்டாம் மகமுத் சாவின் மரணத்துடன் முடிவுக்கு வந்தது. 1699-இல் அரியணை ஜொகூர் சுல்தான் நான்காம் அப்துல் சாலீல் சா என்பவரால் கைப்பற்றப்பட்டது. அதிலிருந்து ஜொகூரில் புதிய ஜொகூர் பெண்டகாரா வம்சாவளியின் ஆட்சி தொடங்கியது. 

ஜொகூர் சுல்தான்களின் வம்சாவளிகளிகளைச் சார்ந்த **[[ஜொகூர் சுல்தானகம்]]** என்பது மலாய் மாநிலங்களில் உள்ள பழைமையான அரச வம்சாவளிகளில் ஒன்றாகும்.

## சுல்தான் பதவி

தற்போதைய ஜொகூர் சுல்தான் பதவி, ஜொகூர் சுல்தான் இப்ராகிம் இசுகந்தர் என்பவரால் வழி நடத்தப்படுகிறது, 23 சனவரி 2010-இல் ஜொகூர் மாநிலத்தின் 23-ஆவது சுல்தானாக அறிவிக்கப்பட்டு; 23 மார்ச் 2015 அன்று ஜொகூர் பாரு இசுதானா பெசாரில் முடிசூட்டப்பட்டார்.

### ஜொகூர் சுல்தான்கள்

## மேற்கோள்கள்

* Nesalamar Nadarajah, *Johore and the Origins of British Control*, 1895–1914, Arenabuku, 2000, 
* T. Wignesan, "A Peranakan's View of the fin de siècle monde malais – Na Tian Piet's Endearing syair of Epic Proportions" [partial tranls. with introduction and notes to Na Tian Piet's "Sha'er of the late Sultan Abu Bakar (of Johor)"]in *The Gombak Review*, Vol. 4,N° 2 (International Islamic University Malaysia), Kuala Lumpur, 1999, pp.&nbsp;101–121.
* T. Wignesan. *Sporadic Striving amid Echoed Voices, Mirrored Images and Stereotypic Posturing in Malaysian-Singaporean Literatures*. Allahabad: Cyberwit.net, 2008, pp.&nbsp;196–218. 

## மேலும் காண்க
* ஜொகூர் சுல்தானகம்
* மலேசியாவின் முடியாட்சிகள்
* இப்ராகிம் இசுகந்தர்
* ஜொகூர் சுல்தான் அபு பக்கர்
* ஜொகூர் சுல்தானா சரித் சோபியா

## வெளி இணைப்புகள்
* 

பகுப்பு:மலேசிய சுல்தானகங்கள்
பகுப்பு:ஜொகூர் சுல்தான்கள்
மிங்கு எண்ணெய்

thumb|அமெரிக்க மிங்கு<br />(''நியோகேல் விசன்'')
**மிங்கு எண்ணெய்** (*Mink oil*) என்பது மருத்துவ மற்றும் ஒப்பனை பொருட்களில் பயன்படுத்தப்படும் ஒரு எண்ணெய் ஆகும். இது மயிருடன் பிணைக்கப்பட்ட துகள்களிலிருந்து அகற்றப்பட்ட மிங்குக் கொழுப்பை கொழுப்பிலிருந்து பெறப்படுகிறது.

"மிங்கு எண்ணெய்" என்று பெயரிடப்பட்ட தயாரிப்புகளில் இந்த மிங்கு உட்பொருளாக உள்ளதாகத் தெரிவித்தபோதிலும், தோல் பதப்படுத்திகளின் பல வணிக தயாரிப்புகளில் இயற்கையான மிங்கு எண்ணெய் எதுவும் இல்லை.

## பண்புகள்
மிங்கு எண்ணெய் என்பது பால்மிடோலிக் அமிலத்தின் மூலமாகும். இது மனித சரும மெழுகு போன்ற இயற்பியல் பண்புகளைக் கொண்டுள்ளது. இதன் காரணமாக, மிங்கு எண்ணெய் பல மருத்துவ மற்றும் ஒப்பனை பொருட்களில் பயன்படுத்தப்படுகிறது. கிட்டத்தட்ட எந்த வகையான தோலையும் சுத்திகரிக்கவும், பதப்படுத்தவும், பாதுகாக்கவும் மிங்கு எண்ணெய் பயன்படுத்தப்படுகிறது.

பாமிட்டோலிக் அமிலத்தின் ஆதாரமாக மிங்கு எண்ணெய்க்கு தாவரவியல் மாற்றுகளில் மகடாமியா எண்ணெய் (மகடாமிய ஒருங்கிணைப்பு மற்றும் கடல் பக்ஹார்ன் எண்ணெய் (*இப்போபே ராம்னோயிட்சு*) ஆகியவை அடங்கும். இவை இரண்டும் மிங்கு எண்ணெய்யை விட முறையே அதிக அளவில் பாலிமிட்டோலிக் அமிலத்தை (17% மற்றும் 19-29%) கொண்டுள்ளன.
thumb|மிங்கு எண்ணெயின் சிறிய ஜாடி கொண்ட காலணி பெட்டி
மிங்கு எண்ணெய் மற்றும் இதன் கொழுப்பு அமிலங்கள் விலங்குகளிடமிருந்து பெறப்பட்ட கொழுப்புகள் மற்றும் எண்ணெய்களில் தனித்துவமானவை. மிங்கு எண்ணெய்யில் உள்ள நிறைவுறா கொழுப்பு அமிலங்கள் அதன் கொழுப்பு அமில உள்ளடக்கத்தில் 75க்கும் அதிகமாக உள்ளன. இருப்பினும், எண்ணெய் அதிக ஆக்சிஜனேற்ற நிலைத்தன்மையைக் கொண்டுள்ளது (மற்ற விலங்கு அல்லது தாவர எண்ணெய்களை விட சிக்கடித்தல் எதிர்ப்புத்தன்மையுடையது).

*

## மேற்கோள்கள்

பகுப்பு:விலங்குப் பொருட்கள்
சேணம் சவர்க்காரம்

**சேணம் சவர்க்காரம்** (*Saddle soap*) என்பது சுத்தம் செய்ய, பதப்படுத்த மற்றும் தோலைப் பாதுகாக்கப் பயன்படுத்தப்படும் ஒரு கலவை ஆகும். இது பொதுவாக லேசான சவர்க்காரம், லானோலின் போன்ற மென்மையாக்கும் பொருட்கள் மற்றும் தேனீ மெழுகு போன்ற பதப்படுத்திகளைக் கொண்டுள்ளது. இது பொதுவாகத் தோல் காலணிகள், சேணங்கள் மற்றும் குதிரை வார் உள்ளிட்டப் பிற பொருட்களில் பயன்படுத்தப்படுகிறது. எனவே இது சேணம் சவர்க்காரம் எனப் பெயர் பெற்றது.

## மேலும் காண்க

* மிங்கு எண்ணெய்

## மேற்கோள்கள்

பகுப்பு:விலங்குப் பொருட்கள்
போர்னிய மலை அணில்

**போர்னிய மலை அணில்** (*Bornean mountain ground squirrel-சுந்தாசையூரசு எவெரெட்டி*) என்பது சையூரிடே குடும்பத்தைச் சேர்ந்த கொறித்துண்ணியின் ஒரு சிற்றினமாகும். பிரித்தானிய காலனித்துவ நிர்வாகியும் விலங்கியல் சேகரிப்பாளருமான ஆல்பிரட் ஹார்ட் எவெரெட்டை நினைவுகூரும் வகையில் இந்த அணிலுக்குப் பெயர் வைக்கப்பட்டுள்ளது.

## பரவல்
**போர்னிய மலை அணில்** இந்தோனேசியா மற்றும் மலேசியாவில் காணப்படுகிறது.

## மேற்கோள்கள்

பகுப்பு:அணில்கள்
பகுப்பு:இந்தோனேசியப் பாலூட்டிகள்
பகுப்பு:மலேசிய உயிரினங்கள்
ஜென்டிங்க் அணில்

**ஜென்டிங்க் அணில்** (*Jentink's squirrel-சுந்தாசையூரசு ஜென்டிங்கி*) என்பது சையூரிடே குடும்பத்தில் உள்ள கொறிக்கும் சிற்றினமாகும். இடச்சு விலங்கியல் வல்லுநர் பிரடெரிகசு அன்னா ஜென்டிங்கின் நினைவாக இது பெயரிடப்பட்டது. இது இந்தோனேசியா மற்றும் மலேசியாவில் காணப்படுகிறது. இதன் இயற்கை வாழிடம் மிதவெப்பமண்டல அல்லது வெப்பமண்டல வறண்ட காடுகள் ஆகும். இது வாழிட இழப்பால் அச்சுறுத்தப்படுகிறது.

## மேற்கோள்கள்

பகுப்பு:இந்தோனேசியப் பாலூட்டிகள்
பகுப்பு:மலேசிய உயிரினங்கள்
இராமலிங்கம் பரமதேவா

**ராமலிங்கம் பரமதேவா** (*Ramalingam Paramadeva*) என்பவர் இலங்கையில்  1983 மட்டக்களப்பு சிறை உடைப்பு திட்டத்தை வடிவமைத்தவர். சிறையில் இருந்து தப்பித்த பிறகு இவர் தமிழீழ விடுதலைப் புலிகள் இயக்கத்தில் சேர்ந்தார். பின்னர் தமிழ் புலிகள் சார்பாக இவர் 1984 மட்டக்களப்பு சிறை உடைப்பை  வெற்றிகரமாக மேற்கொண்டு,  ஒரு பெண் அரசியல் கைதியை விடுதலை செய்வித்தார்.

மட்டக்களப்பில்  விடுதலைப் புலிகளின் மூத்த தலைவர்களில் ஒருவரான இவர்   1984 இல் மட்டக்களப்பு மாவட்டம், களுவாஞ்சிக்குடியில் கொல்லப்பட்டார்.

## மேற்கோள்கள்

பகுப்பு:1984 இறப்புகள்
பகுப்பு:ஈழ விடுதலைப் போராளிகள்
பகுப்பு:விடுதலைப் புலிகளின் போராளிகள்
இட்டெர்பியம்(II) புரோமைடு

**இட்டெர்பியம்(II) புரோமைடு** (Ytterbium(II) bromide) என்பது  YbBr2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும்.

## தயாரிப்பு
இட்டெர்பியம்(III) புரோமைடை ஐதரசனுடன் சேர்த்து 500-600 பாகை செல்சியசு வெப்பநிலைக்கு சூடுபடுத்தினால் ஒடுக்க வினை நிகழ்ந்து இட்டெர்பியம்(II) புரோமைடு உருவாகும்.:

:2YbBr3 + H2 --> 2YbBr2 + 2HBr

இட்டெர்பியம் உலோகத்துடன் நீர்ம அம்மோனியாவில் கரைக்கப்பட்ட அம்மோனியம் புரோமைடைச் சேர்த்து -78 பாகை செல்சியசு வெப்பநிலையில் வினைபுரியச் செய்தாலும் இட்டெர்பியம்(II) புரோமைடை உருவாக்க முடியும். இவ்வினையில் முதலில் உருவாகும் அம்மோனியா சேர்மத்தை வெற்றிடத்தில் 200 பாகை செல்சியசு வெப்பநிலைக்கு சூடுபடுத்தினால் விளைபொருளாக இட்டெர்பியம்(II) புரோமைடு கிடைக்கும். 

:Yb + 2NH4Br---> YbBr2 + 2NH3 + H2

இட்டெர்பியம்(III) புரோமைடை உலோக இட்டெர்பியத்துடன் சேர்த்து ஒடுக்க வினைக்கு உட்படுத்தினாலும் இட்டெர்பியம்(II) புரோமைடை தயாரிக்கலாம்:

:Yb + 2YbBr3---> 3YbBr2

## பண்புகள்
இட்டெர்பியம்(II) புரோமைடு அதிக நீருறிஞ்சும் தன்மையுடன் வெளிர் மஞ்சள் நிறத்தில் ஒரு திண்மமாகக் காணப்படுகிறது. ஒரு மந்த வளிமண்டல சூழலில் அதிக வெற்றிடத்தில் மட்டுமே இதை சேமிக்க இயலும். காற்று அல்லது ஈரப்பதத்தில் நிலையற்றதாக உள்ள இச்சேர்மம் விரைவாக ஆக்சிபுரோமைடாக மாறி ஐதரசன் வாயுவை வெளியிடுகிறது. Pbca என்ற இடக்குழுவுடன் செஞ்சாய்சதுரபொ படிகமாக இசுட்ரோன்சியம் அயோடைடு கட்டமைப்பை ஒத்த கட்டமைப்பை இது ஏற்றுக் கொள்கிறது. அல்லது Pnnm என்ற இடக்குழுவுடன் a=6.63 Å, b=6.93 Å, c=4.47Å என்ற அணிக்கோவை அளவுருக்களுடன் கால்சியம் குளோரைடு கட்டமைப்பை ஏற்றுக் கொள்கிறது.  
 
## மேற்கோள்கள்

பகுப்பு:இட்டெர்பியம்(II) சேர்மங்கள்
பகுப்பு:புரோமைடுகள்
நைட்ரோசில் பெர்குளோரேட்டு

**நைட்ரோசில் பெர்குளோரேட்டு** (*Nitrosyl perchlorate*) என்பது NO(ClO4) என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். வெண்மை நிறத்தில் ஒரு நீருறிஞ்சும் திண்மமாக நைட்ரோசில் பெர்குளோரேட்டு காணப்படுகிறது. நைட்ரசோனியம் நேர்மின் அயனியும் பெர்குளோரேட்டு எதிர்மின் அயனியும் சேர்ந்து இந்த உப்பு உருவாகிறது. ஓர் ஆக்சிசனேற்றியாகவும் ஒரு வலிமையான மின்னணு கவரியாகவும் இச்சேர்மம் கருதப்படுகிறது. ஆனால் இச்சேர்மத்துடன் நெருங்கிய தொடர்புடைய உப்பான நைட்ரோசோனியம் டெட்ராபுளூரோபோரேட்டு  NO (BF4) எளிதாகக் கிடைப்பதால் இது பயன்பாட்டில் இல்லை.

## தயாரிப்பு
நைட்ரோசில் பெர்குளோரேட்டு முதன் முதலாக 1909 ஆம் ஆண்டில் கண்டுபிடிக்கப்பட்டது. அப்போது  இருநைட்ரசன் மூவாக்சைடு வாயுவை அடர் பெர்குளோரிக்கு அமிலத்தில் செலுத்தி இச்சேர்மம் தயாரிக்கப்பட்டது.:

:N2O3 + 2 HClO4 → 2 NOClO4 + H2O

சோடியம் பெர்குளோரேட்டு மற்றும் கந்தக அமிலத்தின் கலவையில் இருநைட்ரசன் மூவாக்சைடு வாயுவை அனுப்புவதன் மூலமும் இதை தயாரிக்கலாம். நீரற்ற நைட்ரிக்கு அமிலத்துடன் இருகுளோரின் ஏழாக்சைடைச் சேர்த்து வினைபுரியச் செய்வதன் மூலம் மிகவும் தூய்மையான நைட்ரோசில் பெர்குளோரேட்டை தயாரிக்கலாம்.

## கட்டமைப்பு
நைட்ரோசில் பெர்குளோரேட்டின் கட்டமைப்பு எக்சுகதிர் படிகவியல் சோதனைகள் மூலம் தெளிவுபடுத்தப்படவில்லை. இருப்பினும், NOClO4 சேர்மத்தின் இராமன் நிறமாலையியல் ஆய்வு நைட்ரோசில் பெர்குளோரேட்டில் தனித்துவமான NO+ மற்றும் ClO4- அயனிகளைக் கொண்டுள்ளது என்று கூறுகிறது.

## பண்புகள்
நைட்ரோசில் பெர்குளோரேட்டு 100 °செல்சியசு வெப்பநிலையில் நைட்ரோனியம் பெர்குளோரேட்டாக சிதைகிறது, பின்னர் இது குளோரின் மற்றும் நைட்ரசன் ஆக்சைடுகளாக சிதைகிறது.

நைட்ரோசில் பெர்குளோரேட்டு தண்ணீருடன் சேரும்போது நீராற்பகுப்பு வினைக்கு உட்படுகிறது. நைட்ரசு அமிலமும் பெர்குளோரிக்கு அமிலமும் உருவாகின்றன.:
:NOClO4 + H2O → HNO2 + HClO4

சோடியம் ஐதராக்சைடு போன்ற வலிமையான காரத்துடன் வினைபுரிந்து பெர்குளோரேட்டு, நைட்ரைட்டு, நைட்ரேட்டு, நைட்ரிக் ஆக்சைடு மற்றும் தண்ணீரை இது உற்பத்தி செய்கிறது. நைட்ரோசில் பெர்குளோரேட்டின் உருவாதல் வெப்பத்தைக் கணக்கிட இந்த வினை பயன்படுத்தப்பட்டது. ஒரு வலிமையான ஆக்சிசனேற்றியாக நைட்ரோசில் பெர்குளோரேட்டு, எத்தனால், அசிட்டோன், ஈதர் மற்றும் அனிலின் போன்ற பல்வேறு கரிம சேர்மங்களுடன் வெடிக்கும் வகையில் வினைபுரிகிறது.

## பயன்கள்
நைட்ரோசில் பெர்குளோரேட்டு ஒரு பெர்குளோரேட்டிங் முகவராக ஆய்வகத்தில் பயன்படுத்தப்படுகிறது. சாத்தியமான இராக்கெட் உந்துசக்தியாக ஆய்வு செய்யப்பட்டாலும், இது வணிகமயமாக்கப்படவில்லை.

## மேற்கோள்கள்

பகுப்பு:பெர்குளோரேட்டுகள்
1984 மட்டக்களப்பு சிறை உடைப்பு

**1984 மட்டக்களப்பு சிறை உடைப்பு** (*1984 Batticaloa Jailbreak*) என்பது தமிழீழ விடுதலைப் புலிகள் அமைப்பைச் சேர்ந்த பெண் அரசியல் கைதியான நிர்மலா நித்தியானந்தனை விடுவிப்பதற்காக மேற்கொள்ளபட்ட ஒரு சிறை உடைப்பு ஆகும். இது 1983 மட்டக்களப்பு சிறை உடைப்பை மேற்கொண்டு சிறையில் இருந்து தப்பிவந்த இராமலிங்கம் பரமதேவாவால் திட்டமிட்டு மேற்கொள்ளபட்டது. இந்த நிகழ்வு 1984  சூன் 10 அன்று நடந்தது. நிகழ்வு அன்று பரமதேவாவும், அவரது ஆட்களும் சிறைக் காவலர் சீருடையில் வந்து, காவலர்களை ஏமாற்றி, அதிகாரம் செலுத்தி கைதியை விடுவித்துச் சென்றனர்.

## மேலும் காண்க
* வெலிக்கடை சிறைச்சாலைப் படுகொலைகள்
* கறுப்பு யூலை
* ஈழப் போர்
* தமிழீழ விடுதலைப் புலிகள்

## மேற்கோள்கள்

பகுப்பு:தமிழீழ விடுதலைப் புலிகளின் தாக்குதல்கள்
பகுப்பு:1984 இல் இலங்கை
ஒல்லி அணில்

**ஒல்லி அணில்** (*Slender squirrel*-*சுந்தாசையூரசு தென்னுயிசு*) என்பது சையூரிடே குடும்பத்தில் உள்ள கொறிக்கும் சிற்றினமாகும். இந்த அணில், இந்தோனேசியா, சிங்கப்பூர், மலேசியா மற்றும் தாய்லாந்து ஆகிய நாடுகளில் மரங்களில் வாழ்கின்றது. இதன் உடலின் மேற் பகுதி பழுப்பு நிறமாகவும், கீழ்ப் பகுதி வெளிர் சாம்பல் நிறமாகவும் இருக்கும். உடல் நீளம் 13 முதல் 16 செ.மீ. ஆகும். இதன் வால் சற்று குறுகி மெல்லியதாக உள்ளது. இது மென்மையான பட்டை, பழங்கள் மற்றும் பூச்சிகளை உண்கிறது.

## மேற்கோள்கள்

* சூழலியல் ஆசியா புகைப்படங்கள் மற்றும் விளக்கம்

[இடது|thumb|புக்கிட் திமா மலை, [சிங்கப்பூர்]]

பகுப்பு:அணில்கள்
பகுப்பு:இந்தோனேசியப் பாலூட்டிகள்
பகுப்பு:மலேசிய உயிரினங்கள்
பகுப்பு:தாய்லாந்து உயிரினங்கள்
கியூமெரானா கியூமெராலிசு

**கியூமெரானா கியூமெராலிசு** (*Humerana humeralis*) என்பது *இராணிடே* குடும்பத்தைச் சேர்ந்த ஒரு தவளை சிற்றினம் ஆகும். இது வங்காளதேசம், இந்தியா, மியான்மர், நேபாளம் மற்றும் பூட்டானில் காணப்படுகிறது. இதன் இயற்கையான வாழிடங்கள் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் மற்றும் ஆறுகள் ஆகும். இது வாழிட இழப்பால் அச்சுறுத்தப்படுகிறது.

## மேற்கோள்கள்

பகுப்பு:தவளைகள்
மலையக அணில்

**மலையக அணில்** (*Upland squirrel*) அல்லது **மலை ஒல்லி அணில்** என்றும் அழைக்கப்படும் *சுந்தாசையூரசு தகான்* சையூரிடே குடும்பத்தைச் சேர்ந்த கொறிணி சிற்றினமாகும். இது தீபகற்ப மலேசியாவைப் பூர்வீகமாகக் கொண்டது. மலேசியாவில் திதிவாங்சா மலைகள் மற்றும் குனுங் தகானின் பகுதிகள் உட்பட மலைப்பாங்கான மற்றும் கீழ் மலைப்பாங்கான காடுகளில் வாழ்கிறது. மலையக அணில் முன்பு ஒல்லி அணில் *சுந்தாசையூரசு தெனுயிசின்* துணையினமாகக் கருதப்பட்டது, ஆனால் மூலக்கூறு ஆய்வுகள் இவை இரண்டையும் தனித்தனி இனங்கள் என்று தெளிவாகத் தெரிவிக்கின்றன.

## மேற்கோள்கள்

பகுப்பு:மலேசிய உயிரினங்கள்
பகுப்பு:அணில்கள்
தெற்கு பலவான் மரம் அணில்

**தெற்கு பலவான் மர அணில்** (*Southern Palawan tree squirrel-சுந்தாசையூரசு இசுடெரீ*) (உள்ளூர் பெயர் "பைசிங்") என்பது சையூரிடே குடும்பத்தில் உள்ள கொறிணி சிற்றினமாகும். இது பிலிப்பீன்சில் மட்டுமே காணப்படும் அகணிய உயிரி ஆகும். இதன் இயற்கை வாழிடம் மிதவெப்பமண்டல அல்லது வெப்பமண்டல வறண்ட காடுகள் ஆகும்.

## மேற்கோள்கள்

பகுப்பு:அணில்கள்
பகுப்பு:பிலிப்பீனிய உயிரினங்கள்
பகுப்பு:அகணிய உயிரிகள்
கியூமெரானா ஓடேசி

**கியூமெரானா ஓடேசி** (*Humerana oatesii*) என்பது ராணிடே குடும்பத்தைச் சேர்ந்த ஒரு தவளை சிற்றினம் ஆகும். இது மியன்மரில் மட்டுமே காணப்படும் அகணிய உயிரி.  இந்த சிற்றினம் பெகு மலைத்தொடரில் உள்ள "டோங்கூ அருகே" சேகரிக்கப்பட்ட தொடர் வகையிலிருந்து மட்டுமே அறியப்படுகிறது. வகைத் தொடரைச் சேகரித்த ஆங்கில அரசு ஊழியரும் இயற்கை ஆர்வலருமான யூஜின் டபிள்யூ ஓட்சினை கவுரவிக்கும் வகையில் *ஓடேசி* என்று இதன் சிற்றினப் பெயர் வைக்கப்பட்டுள்ளது. இருப்பினும், இதற்கு தொங்கோ தவளை என்ற பொதுவான பெயரும் முன்மொழியப்பட்டுள்ளது.

## விளக்கம்
*கியூமெரானா ஓடேசி* வகை மாதிரிகளில் இரண்டு ஆண் மற்றும் இரண்டு பெண் தவளைகள் மட்டுமே உள்ளன. ஆண் தவளை 63 முதல் 80 மிமி நீளமும், பெண் தவளை 50 முதல் 78 மி.மி. நீளமும் உடையது. தலை அகலத்தை விட நீளமானது மற்றும் வலுவாக வளைந்து சுருக்கப்பட்டுள்ளது. மூக்கு முனை கூர்மையாகவும் நீளமாகவும் உள்ளது. செவிப்பறை மிகவும் தனித்துவமானது. விரல்கள் நீண்டு வளர்ந்தும் வட்டுகள் வளர்ச்சி குறைந்தும் காணப்படும். கால்விரல்கள் மிகச் சிறிய வட்டுகளையும் கிட்டத்தட்ட முழு வலைப்பின்னலையும் கொண்டுள்ளன. தோல் தோள்பட்டையில் நுண்ணிய தடிமனாக உள்ளது. முக்கியமாகத் தோள்பட்டை மடிப்பு செவிப்பறையிலிருந்து இடுப்பு வரை செல்கிறது. தோள்பட்டை நிறம் கருப்பு. அடிப்பகுதி வெள்ளை நிறத்தில் இருக்கும். சில வேளை பழுப்பு நிறத்தில் காணப்படலாம். ஆண்கள் ஒரு இணை பெரிய குரல் பைகளைக் கொண்டுள்ளன.

## வாழிடம்
இந்த சிற்றினத்தின் குறிப்பிட்ட வாழிடத் தேவைகள் தெரியவில்லை. ஆனால் இதன் இளம் உயிரி நீர்வாழ் உயிரினங்களாகக் கருதப்படுகின்றன. வகை வட்டாரங்களில் ஆய்வுகள் இருந்தபோதிலும், வகைத் தொடரின் சேகரிப்புக்குப் பிறகு இந்த சிற்றினத்தைப் பற்றிய பதிவுகள் எதுவும் இல்லை. இதற்கு முக்கிய அச்சுறுத்தல்கள் விரிவான காட்டுத்தீ மற்றும் பெகு மலைத்தொடரின் மரங்களை வெட்டுவது ஆகும்.

## மேற்கோள்கள்

பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - தகவல் இல்லா இனங்கள்
பகுப்பு:தவளைகள்
பகுப்பு:அகணிய உயிரிகள்
சமர் அணில்

**சமர் அணில்** (*Samar squirrel*-*சுந்தாசையூரசு சமரென்சிசு*) என்பது சையூரிடே குடும்பத்தைச் சேர்ந்த கொறிணி சிற்றினமாகும். இது வரலாற்று ரீதியாக *லாலாங்சிங்* என்று அழைக்கப்பட்டது. இது பிலிப்பீன்சில் மட்டுமே காணப்படும் அகணிய உயிரி. இங்கு இது சமர் மற்றும் லெய்டே தீவுகளில் காணப்படுவது பதிவு செய்யப்பட்டுள்ளது. இதன் இயற்கையான வாழிடம் மிதவெப்ப மண்டல அல்லது வெப்பமண்டல வறண்ட காடுகள் ஆகும். மனித செயல்பாடுகள் அதிகரித்தல், வேட்டையாடுதல் மற்றும் சிற்றினங்களைப் பற்றிய அடிப்படை அறிவு இல்லாததால் இது வாழ்விட இழப்பால் அச்சுறுத்தப்படுகிறது. இவை பாசி காடுகளின் கீழ் விளிம்புகள் உட்பட முதன்மை மற்றும் இரண்டாம் நிலை தாழ் நிலம் மற்றும் மலைப்பாங்கான காடுகளில் வளர்கின்றன. இது சில விவசாயப் பகுதிகளிலும் காணப்படுகிறது.

## மேற்கோள்கள்

* Thorington, R. W. Jr. and R. S. Hoffman. 2005. Family Sciuridae. pp.&nbsp;754–818 *in* Mammal Species of the World a Taxonomic and Geographic Reference. D. E. Wilson and D. M. Reeder eds. Johns Hopkins University Press, Baltimore.
* Chiosa, F. 2016. Sundasciurus samarensis. The IUCN Red List of Threatened Species 2016.

பகுப்பு:அணில்கள்
பகுப்பு:பிலிப்பீனிய உயிரினங்கள்
பகுப்பு:அகணிய உயிரிகள்
மாண்ட்ராய்டைட்டு

**மாண்ட்ராய்டைட்டு** (*Montroydite*) என்பது  HgO என்ற மூலக்கூற்று வாய்ப்பாட்டால் விவரிக்கப்படும் பாதரசத்தின் பாதரச(II) ஆக்சைடு கனிம வடிவமாகும். இது ஓர் அரிய பாதரச கனிமமாகும். அமெரிக்காவின் டெக்சசு மாநிலம் பிரீவுசுடர் மாகாணத்தின் தெர்லிங்குவா சுரங்க மாவட்டத்தில் முதன் முதலாக மாண்ட்ராய்டைட்டு கண்டறியப்பட்டது. சுரங்கத்தின் உரிமையாளராக இருந்த மான்ட்ராய்டு சார்ப்பு நினைவாக கனிமத்திற்கு மாண்ட்ராய்டைட்டு எனப் பெயரிடப்பட்டது. 

நீர்வெப்பப் பகுதி பாதரச படிவுகளில் மாண்ட்ராய்டைட்டு காணப்படுகிறது. இதனுடன் சேர்ந்து காணப்படும் தாதுக்களாக தாயக பாதரசம், சின்னபார், மெட்டா சின்னபார், கேலோமெல், எக்லெசுடோனைட்டு, தெர்லிங்குவைட்டு, மோசசைட்டு, கிளீனைட்டு, எட்கர்பைலைட்டு, இயிப்சம், கால்சைட்டு மற்றும் டோலமைட்டு போன்ற கனிமங்கள் அறியப்படுகின்றன்றன.. 

## மேற்கோள்கள்

பகுப்பு:பாதரசக் கனிமங்கள்
பகுப்பு:ஆக்சைடு கனிமங்கள்
பகுப்பு:நேர்ச்சாய்சதுரக் கனிமங்கள்
மிச்மி சிலம்பன்

**மிச்மி ரென்-பாப்லர்** (*Spelaeornis badeigularis*) என்பது *திமாலிடே* குடும்பத்தைச் சேர்ந்த ஒரு பறவை சிற்றினமாகும். இது வடகிழக்கு இந்தியாவினைப் பூர்வீகமாகக் கொண்டது.

இதன் இயற்கையான வாழிடம் மிதவெப்பமண்டல அல்லது வெப்பமண்டல ஈரமான மலைக் காடுகளாகும். இது வாழ்விட இழப்பால் அச்சுறுத்தப்படுகிறது. 1947ஆம் ஆண்டில் சேகரிக்கப்பட்ட ஒரு பறவையின் அடிப்படையில் இந்த சிற்றினம் முதன்முதலில் விவரிக்கப்பட்டது, ஆனால் 2004ஆம் ஆண்டு வரை மீண்டும் காணப்படவில்லை. அருணாச்சல பிரதேசத்தில் மிச்மி மலைகளின் வரையறுக்கப்பட்டப் பகுதியில் இது மிதமான எண்ணிக்கையில் இருப்பது கண்டறியப்பட்டது.

## மேற்கோள்கள்

* காலர், என். ஜே. & ராப்சன், சி. குடும்பம் Timaliidae (Babblers) பக்.&nbsp;70-291 இல்; டெல் ஹோயோ, ஜே., எலியட், ஏ. & கிறிஸ்டி, டி.ஏ. எட்ஸ். *[[உலகப் பறவைகளின் உசாநூல்|உலகப் பறவைகளின் கையேடு]]*, தொகுதி. 12. மார்பகங்கள் மற்றும் சிக்கடீஸுக்கு பிகாதார்ட்ஸ். லின்க்ஸ் எடிசியன்ஸ், பார்சிலோனா.

## வெளி இணைப்புகள்

* பறவையின இனங்கள் உண்மைத் தாள்.
பகுப்பு:வடகிழக்கு இந்தியப் பறவைகள்
பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அழிவாய்ப்பு இனம்
மிக்சோர்னிசு

**மிக்சோர்னிசு** (*Mixornis*) என்பது பழைய உலக சிலம்பன் குடும்பமான *திமாலிடேயில்* உள்ள குருவிச் பேரினமாகும்.

## வகைப்பாட்டியல்
*மிக்சோர்னிசு* சிற்றினங்கள் முன்பு *மக்ரோனசு* பேரினத்தில் வைக்கப்பட்டன. 2012ஆம் ஆண்டில் வெளியிடப்பட்ட ஒரு மூலக்கூறு தொகுதி வரலாற்று ஆய்வில் *மக்ரோனசு* ஒற்றைத்தொகுதிமரபு உயிரினத் தோற்றம் உடையது அல்ல என்று கண்டறியப்பட்டது. ஒற்றைத் தொகுதி மரபு உயிரினத்தினை உருவாக்க *மக்ரோனசு* பிரிக்கப்பட்டது. சில சிற்றினங்கள் புதிதாகத் தோற்றுவிக்கப்பட்ட *மிக்சோர்னிசு* பேரினத்திற்கு மாற்றப்பட்டன. 1842ஆம் ஆண்டில் இங்கிலாந்து விலங்கியல் நிபுணர் எட்வர்ட் பிளைத் என்பவரால் *மிக்சோர்னிசு* அறிமுகப்படுத்தப்பட்டது. இது 1833ஆம் ஆண்டில் சாமுவேல் திக்கல் விவரித்த மிக்சோரோனசு குலாரிசு *ரூபிகாபிலா*சின் இளைய ஒத்தபெயராகும். இது இப்போது முள்-கோடு சிலம்பன் (*மிக்சோர்னிசு குலாரிசு ரூபிகாபிலா*) சிற்றினத்தின் துணையினங்களில் ஒன்றாகும். இந்த பேரினத்தின் பெயர் "கலப்பு" அல்லது "கலத்தல்" (*mixis*) என்று பொருள்படும் பண்டைய கிரேக்க மிக்சிசு மற்றும் "பறவை" என்று பொருளான *ஆர்னிசு (ornis)* ஆகியவற்றை ஒருங்கிணைக்கிறது.

## சிற்றினங்கள்
இந்த பேரினத்தில் பின்வரும் சிற்றினங்கள் அடங்கும்.

## மேற்கோள்கள்

பகுப்பு:பறவைப் பேரினங்கள்
மேக்ரோனசு

**மேக்ரோனசு** (*Macronus*) எனப்படும் சிலம்பன்கள் *திமாலிடே* குடும்பத்தைச் சேர்ந்த குருவிப் பேரினமாகும்.

## சிற்றினங்கள்
இந்த பேரினத்தில் பின்வரும் சிற்றினங்கள் அடங்கும்:

## மேற்கோள்கள்

* Collar, N. J. & Robson, C. 2007. Family Timaliidae (Babblers)  pp.&nbsp;70 – 291 in; del Hoyo, J., Elliott, A. & Christie, D.A. eds. *[[உலகப் பறவைகளின் உசாநூல்|Handbook of the Birds of the World]]*, Vol. 12. Picathartes to Tits and Chickadees. Lynx Edicions, Barcelona.

பகுப்பு:தென்கிழக்காசியப் பறவைகள்
பகுப்பு:பறவைப் பேரினங்கள்
கேவோ வாங் தவளை

**கேவோ வாங் தவளை** (*Humerana miopus-கியூமெரானா மியோபசு*) அல்லது மூக்கோடு தவளை என்றும் அழைக்கப்படும் தவளை கியூமெரானா பேரினத்தில் 1918-இல் அடையாளம் காணப்பட்ட ஒரு தவளை சிற்றினம் ஆகும். இந்த சிற்றினம் தெற்கு தாய்லாந்து மற்றும் தீபகற்ப மலேசியாவில் காணப்படுகிறது. இது உள்நாட்டில் பொதுவானது.

இதன் முதுகுப்பகுதி சாம்பல்-பழுப்பு நிறத்திலிருந்து ஆரஞ்சு-சிவப்பு நிறமாகக் காணப்படும். பின்புறத்தில் மூலைவிட்ட கோடுகள் கருப்பு நிறத்திலும், மேல் உதடு வெள்ளை நிறத்திலும் முன் மற்றும் பின் கரங்கள் அடர் குறுக்கு-பட்டையுடன், தொடையின் பின்புறம் பளிங்கு கருப்பு மற்றும் சாம்பல் நிறத்தில் காணப்படும்.

## மேற்கோள்கள்

## வெளி இணைப்புகள்

* Amphibian and Reptiles of Peninsular Malaysia - ''Humerana miopus''

பகுப்பு:தவளைகள்
பகுப்பு:மலேசிய உயிரினங்கள்
மெட்டா சின்னபார்

**மெட்டா சின்னபார்** (Metacinnabar) என்பது  HgS என்ற மூலக்கூற்று வாய்ப்பாட்டால் விவரிக்கப்படும் கனசதுரப் படிகவடிவத்திலுள்ள பாதரச சல்பைடு ஆகும். உயர் வெப்பநிலை வடிவம், சின்னபார் (முக்கோண அமைப்பு), உயர் வெப்பநிலை மிகைசின்னபார் (அறுகோண அமைப்பு) என முப்படிக அமைப்பில் காணப்படுகிறது. பாதரச படிவுகளில் சின்னபார் கனிமத்துடன் பாதரசம், ஊர்ட்சைட்டு, சிடிப்னைட்டு, மார்கசைட்டு, இரியல்கர், கால்சைட்டு, பாரைட்டு, சால்கோடோனி மற்றும் ஐதரோகார்பன்களுடன் சேர்ந்து காணப்படுகிறது.

மெட்டா சின்னபார் முதன்முதலில் 1870 ஆம் ஆண்டில்  ஐக்கிய அமெரிக்காவின் கலிபோர்னியா மாநிலத்தில் சான் பப்லோ விரிகுடாவிற்கு வடக்கே அமைந்துள்ள நாபா மாகாணத்தின் உள்ளூர் நகராட்சி ஆணையத்தால் ஆளப்படாத ஒரு பிராந்தியமான நாக்சுவில்லியில் உள்ள ரெடிங்டன் சுரங்கத்தில் கண்டுபிடிக்கப்பட்டது.
 
பன்னாட்டு கனிமவியல் சங்கம் மெட்டா சின்னபார் கனிமத்தை Mcin என்ற குறியீட்டால் அடையாளப்படுத்துகிறது.

## மேற்கோள்கள்

பகுப்பு:சல்பைடு கனிமங்கள்
பகுப்பு:பாதரசக் கனிமங்கள்
பகுப்பு:கனசதுரக் கனிமங்கள்
யுகினா

**யுகினா** (*Yuhina*) என்பது *சூசுடெரோபிடே* குடும்பத்தைச் சேர்ந்த வெள்ளை கண் பறவை பேரினமாகும்.

*யுகினா* பேரினமானது 1836ஆம் ஆண்டில் இங்கிலாந்து இயற்கையியலாளர் பிரையன் ஹொக்டன் கோட்ஜ்சன் என்பவரால் வரித் தொண்டை யுகினா சிற்றினத்தினை மாதிரி இனமாக கொண்டு அறிமுகப்படுத்தப்பட்டது. இதன் பேரினப் பெயர் நேபாளி மொழியிலிருந்து வந்தது. இந்தப் பேரினம் முன்பு *திமாலிடே* குடும்பத்தில் வைக்கப்பட்டது. மூலக்கூறு தொகுதி வரலாற்று ஆய்வுகளின் முடிவுகளின் அடிப்படையில் இது சூசுடெரோபிடேக்கு மாற்றப்பட்டது.

இந்த பேரினத்தில் பின்வரும் ஏழு சிற்றினங்கள் உள்ளன.

* கருப்பு கன்ன யுகினா (*யுகினா நிக்ரிமெண்டா*)
* தைவான் யுகினா (*யுகினா புருனெய்செப்சசு*)
* மீசை யுகினா (*யுகினா பிளாவிகோலிசு*)
* பர்மிய யுகினா (*யுகினா குமிலிசு*)
* வெண்பிடரி யுகினா (*யுசுனா பேக்கரி*)
* வரித் தொண்டை யுகினா (*யுகினா குலாரிசு*)
* செம்பழுப்பு குத யுகினா (*யுகினா ஆக்சுபிடாலிசு*)

வெண் வயிற்று எர்போர்னிசு (*எர்போர்னிசு சாந்தோலுகா*) முன்பு இந்த பேரினத்தின் கீழ் வகைப்படுத்தப்பட்டது. இதன் பொதுப் பெயர் "வெண்வயிற்று யுகினா" என்பதாகும்.
## மேற்கோள்கள்

பகுப்பு:பறவைப் பேரினங்கள்
மீசு வெள்ளைக் கண்ணி

**மீசி வெள்ளைக் கண்ணி** (*கெலெயா சாவானிகா*) என்றும் அழைக்கப்படும் சாவகம் சாம்பல் தொண்டை வெள்ளைக் கண்ணி அல்லது சாம்பல் தொண்டை ஐபோன் என்பது பறவைச் சிற்றினம் ஆகும். இப்பறவை *சூசுடெரோபிடே* குடும்பத்தினைச் சார்ந்தது. இது சாவகம் மற்றும் பாலி தீவுகளில் மட்டுமே வாழும் அகணிய உயிரி.

## மேற்கோள்கள்

பகுப்பு:அகணிய உயிரிகள்
மூடிகெரே

**மூடிகெரே** (*Mudigere)* என்பது இந்திய மாநிலமான கர்நாடகா சிக்மகளூரு மாவட்டத்தில் உள்ள ஒரு பேரூராட்சி மற்றும் வட்டம் ஆகும். இது மாவட்டத் தலைமையகத்திலிருந்து 30 கி. மீ தொலைவில் உள்ளது.&nbsp;

அருகிலுள்ள விமான நிலையம் மங்களூரில் உள்ளது, இது  128 கிமீ (80 மைல்) தொலைவில் உள்ளது. மூடிகெரே காபி மற்றும் கருப்பு மிளகு உற்பத்திக்கு பெயர் பெற்றது. 

மூடிகெரே நகரம் 13°09′17′′N 75°39′01′′E/13.15459 °N 75.65033 °E இல் அமைந்துள்ளது. இது கடலின் மட்டத்திலிருந்து. மேலே சராசரியாக 990 மீ (3,250 அடி) உயரத்தில் உள்ளது. இதனால், மூடிகெரே, சோம்வர்பேட்டை மற்றும் சிக்மகளூருக்கு அடுத்தபடியாக கர்நாடகாவின் 4-ஆவது மிக உயரமான நிர்வாக நகரமாக இது திகழ்கிறது.

 இந்திய மக்கள் தொகைக் கணக்கெடுப்பின்படி, மூடிகெரே 8,962 மக்கள் தொகையைக் கொண்டிருந்தது. இந்த மக்கள் தொகையில் 51% ஆண்களும் 49% பெண்களும் உள்ளனர். மூடிகெரேயின் சராசரி எழுத்தறிவு விகிதம் 82% ஆகும். 

## கிராமங்கள்
முடிகேர் வட்டத்தில் இருபத்தி ஒன்பது பஞ்சாயத்து கிராமங்கள் உள்ளன:

## சுற்றுலா தலங்கள்
மேகனகட்டே அருகே உள்ள பெட்டடா பைரவேஸ்வரா மற்றும் பைரபுராவுக்கு அருகிலுள்ள நன்யாத பைரவேஸ்வாரா (ஹோசகேரே), இது முடிகேருக்கு தெற்கே 25 கி. மீ தொலைவில் அமைந்துள்ளது, குட்டிக்கு அருகிலுள்ள தேவரமனே ஆகியவை முடிகேயில் உள்ள பிரபலமான சுற்றுலாத் தலங்களாகும். &nbsp;சுங்கசாலே கிராமத்திற்கு அருகிலுள்ள பல்லலராயணா துர்கா அல்லது துர்கடா பெட்டா மற்றொரு மலையேற்றம் மற்றும் சுற்றுலாத் தலமாகும்.   கோட்டிகேஹராவிலிருந்து கலாசா வரை பயணம் செய்வது முடிகேரே வட்டத்தின் காபி தோட்டங்கள் மற்றும் பசுமையான மலைகளின் மயக்கும் அனுபவத்தை அளிக்கிறது. சங்கரா அருவி முடிகேரே அருகே அமைந்துள்ளது. 

## கல்வி
முடிகேர் தோட்டக்கலை கல்லூரி உட்பட பல தனியார் மற்றும் அரசு பள்ளிகள் மற்றும் கல்லூரிகளைக் கொண்டுள்ளது.

## குறிப்பிடத்தக்க நபர்கள்

* பூர்ணாச்சந்திர தேஜஸ்வி

## மேலும் காண்க

* மங்களூர்
* சார்மாடி
* குத்ரேமுக்
* தர்மஸ்தலா

## மேற்கோள்கள்

பகுப்பு:கர்நாடக சுற்றுலாத் தலங்கள்
பகுப்பு:Coordinates on Wikidata
விசயன் சிலம்பன்

**விசயன் சிலம்பன்** (*இசுடெர்காப்டிலசு நைக்ரோகேப்டிடேடசு*) முன்பு கலபார்சன் சிலம்பனுடன் ஒத்த இனமாக கருதப்பட்டது. விசயன் சிலம்பன் *சூசுடெரோபிடே* குடும்பத்தினைச் சார்ந்த ஒரு பறவைச் சிற்றினம் ஆகும். இது பிலிப்பீன்சு தீவில் மட்டுமே காணப்படும் அகணிய உயிரி ஆகும். விசயன் சிலம்பன் சமர், லெய்ட் மற்றும் போகொல் ஆகியவற்றில் காணப்படுகிறது.

இதன் இயற்கை வாழிடம் மிதவெப்பமண்டல அல்லது வெப்பமண்டல ஈரமான தாழ் நிலக் காடு.

## மேற்கோள்கள்

பகுப்பு:பிலிப்பீன்சு பறவைகள்
பகுப்பு:சிலம்பன்
இசுடெர்காப்டிலசு

**இசுடெர்காப்டிலசு** (*Sterrhoptilus*) என்பது சமீபத்தில் *இசுடாசைரிசிலிருந்து* பிரிக்கப்பட்ட ஒரு பாடும் பறவை பேரினமாகும். இது *திமாலிடே* குடும்பத்திற்குள் வகைப்படுத்தப்பட்டுள்ளது. யுகினா பேரினத்தின் பிற "பழைய உலக சிலம்பன்களுடன்", இது சமீபத்தில் *சூசுடெரோபிடே* குடும்பத்தில் பொருத்தமாக வகைப்படுத்தப்பட்டது.

இந்தப் பேரினத்தில் பின்வரும் நான்கு சிற்றினங்கள் உள்ளன:

* துருத்தலை சிலம்பன், *இசுடெர்காப்டிலசு கேபிடலிசு*
* தங்க தலை சிலம்பன், *இசுடெர்காப்டிலசு டென்னீசுடவுனி*
* கலாபர்சன் சிலம்பன், *இசுடெர்காப்டிலசு அபினிசு* - *இ. நிக்ரோகாபிடடசு* சிற்றினத்திலிருந்து பிரிக்கப்பட்டது
* விசயன் சிலம்பன், *இசுடெர்காப்டிலசு நிக்ரோகாபிடடசு*

## மேற்கோள்கள்

பகுப்பு:சிலம்பன்
பகுப்பு:பறவைப் பேரினங்கள்
மாலிப்டினம் மோனோபாசுபைடு

**மாலிப்டினம் மோனோபாசுபைடு** (Molybdenum monophosphide) என்பது MoP  என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். மாலிப்டினமும் பாசுபரசும் சேர்ந்து இந்த இருமச் சேர்மம் உருவாகிறது.

## தயாரிப்பு
உருகிய மாலிப்டினம் அறுமெட்டாபாசுபேட்டை மின்னாற்பகுப்பு செய்து மாலிப்டினம் மோனோபாசுபைடு தயாரிக்கப்படுகிறது:

::4Mo(PO3)6 -> 4MoP + 10P2O5 + 9O2

கார்பன் உருக்குக் கலனில் மாலிப்டினம் மற்றும் மெட்டாபாசுபாரிக்கு அமிலத்தின் கலவையை சேர்த்து சூடாக்குவதன் மூலமும் இதை தயாரிக்கலாம்:

::2Mo + 2HPO3 + 5C -> 2MoP + 5CO + H2O

இவற்றை தவிற பிற தயாரிப்பு முறைகளும் அறியப்படுகின்றன.

## பண்புகள்
மாலிப்டினம் மோனோபாசுபைடு அறுகோண படிக அமைப்பின் கருப்பு படிகங்களை P6m2 என்ற இடக்குழுவுடன் உருவாகிறது. தண்ணீரில் இது கரையாது. காற்றில் சூடுபடுத்தப்பட்டால் சிதைவடையும்.

::4 MoP + 11O2 -> 4MoO3 + 2P2O5

## பயன்கள்
மாலிப்டினம் மோனோபாசுபைடு ஒரு வினையூக்கியாகப் பயன்படுத்தப்படுகிறது.

## மேற்கோள்கள்

பகுப்பு:மாலிப்டினச் சேர்மங்கள்
பகுப்பு:பாசுபரசு சேர்மங்கள்
பகுப்பு:பாசுபைடுகள்
மாலிப்டினம் இருபாசுபைடு

**மாலிப்டினம் இருபாசுபைடு** (Molybdenum monophosphide) என்பது  MoP2  என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். மாலிப்டினமும் பாசுபரசும் சேர்ந்து இந்த இருமச் சேர்மம் உருவாகிறது.

## தயாரிப்பு
மாலிப்டினம் தனிமத்துடன் சிவப்பு பாசுபரைச் சேர்த்து ஒரு மூடிய குழாயிலிட்டு 550பாகை செல்சியசு வெப்பநிலைக்கு சூடுபடுத்தினால் மாலிப்டினம் இருபாசுபைடு உருவாகும். 

::Mo + 2P → MoP2

## பண்புகள்
மாலிப்டினம் இருபாசுபைடு செஞ்சாய்சதுரப் படிக அமைப்பில் கருப்பு நிறப் படிகங்களாக A21am என்ற இடக்குழுவுடன் உருவாகிறது. தண்ணீரில் இது கரையாது. காற்றில் சூடுபடுத்தப்பட்டால் சிதைவடையும். மாலிப்டினம் மோனோபாசுபைடையும் வெள்ளை பாசுபரசையும் கொடுக்கிறது. 
::4MoP2 → 4MoP + P4

## பயன்கள்
மாலிப்டினம் இருபாசுபைடு  ஒரு வினையூக்கியாகப் பயன்படுத்தப்படுகிறது.

## மேற்கோள்கள்

பகுப்பு:மாலிப்டினச் சேர்மங்கள்
பகுப்பு:பாசுபரசு சேர்மங்கள்
பகுப்பு:பாசுபைடுகள்
தடித்த அலகு கெலியா

**தடித்த அலகு கெலியா** (*Thick-billed heleia*) என்பது புளோரசு வெள்ளைக் கண்ணி என்றும் அழைக்கப்படுவது குருவிச் சிற்றினம் ஆகும். இது *சூசுடெரோபிடே* குடும்பத்தைச் சேர்ந்த ஒரு பறவை ஆகும். இது இந்தோனேசிய சும்பாவா மற்றும் புளோரசு தீவுகளில் காணப்படுகிறது. இதன் இயற்கையான வாழிடங்கள் மிதவெப்ப மண்டல அல்லது வெப்பமண்டல வறண்ட காடுகள், மிதவெப்ப அல்லது வெப்பமண்டலம் ஈரமான தாழ் நிலக் காடுகள் மற்றும் மிதவெப்ப மண்டல அல்லது வெப்பமண்டல ஈரமான மலைக் காடுகள் ஆகும்.

## மேற்கோள்கள்

பகுப்பு:வெள்ளைக் கண்ணிகள்
புள்ளி மார்பு கெலியா

**புள்ளி மார்பு கெலியா** (*Spot-breasted heleia*) என்பது சூசுடெரோபிடே குடும்பத்தைச் சேர்ந்த ஒரு பறவை சிற்றினமாகும். இது திமோர் தீவில் காணப்படுகிறது. இதன் இயற்கையான வாழிடங்கள் மிதவெப்ப மண்டல அல்லது வெப்ப மண்டல ஈரமான தாழ் நிலக் காடுகள் மற்றும் மிதவெப்ப அல்லது வெப்பமண்டலம் ஈரமான மலைக் காடுகள் ஆகும். இது வாழிட இழப்பால் அச்சுறுத்தப்படுகிறது.

## மேற்கோள்கள்

பகுப்பு:வெள்ளைக் கண்ணிகள்
மஞ்சள் வளைய வெள்ளைக் கண்ணி

**மஞ்சள் வளைய வெள்ளை கண்ணி** (***கெலெயா வாலேசி***) என்பது சூசுடெரோபிடே குடும்பத்தில் உள்ள ஒரு பறவை சிற்றினமாகும். இது சிறு சுண்டாத் தீவுகளில் காணப்படுகிறது.

இதன் இயற்கை வாழிவிடம் என்பது மிதவெப்ப மண்டல அல்லது வெப்ப மண்டல ஈரமான தாழ் நிலக் காடுகள் ஆகும்.

## மேற்கோள்கள்

பகுப்பு:வெள்ளைக் கண்ணிகள்
ஜொகூர் அரச இராணுவப் படை

**ஜொகூர் அரச இராணுவப் படை** (ஆங்கிலம்: *Royal Johor Military Force* (**JMF**); மலாய்: *Askar Timbalan Setia Negeri Johor*; சீனம்: 柔佛御林军) என்பது ஜொகூர் மாநிலத்தின் அரச பாதுகாப்புப் படை; மற்றும் ஜொகூர் சுல்தானின் தனியார் அரசக் காவலர் படையும் ஆகும். மலேசியாவில் இன்றும் செயல்பாட்டில் உள்ள மிகப் பழமையான இராணுவப் பிரிவு; மற்றும் மலேசியாவில் ஒரு மாநில அரசால் பராமரிக்கப்படும் ஒரே இராணுவப் படையும் ஆகும்.

இந்தப் பாதுகாப்புப் படை ஜொகூர் சுல்தானின் கட்டுப்பாட்டின் கீழ் வருகிறது. இதன் தலைமையகம் ஜொகூர் பாருவில் உள்ள சுல்தான் இப்ராகிம் முகாமில் அமைந்துள்ளது. 

## பொது
1946-ஆம் ஆண்டில் மலாயா கூட்டமைப்பில் ஜொகூர் மாநிலம் இணையும் போது தன்னுடைய அரச பாதுகாப்புப் படையைத் தக்க வைத்து கொள்ள முடியும் எனும் துணை விதி, மலேசிய அரசியலமைப்புச் சட்டத்தில் இணைக்கப்பட்டது.  மலேசிய அரசியலமைப்பின் ஒன்பதாவது அட்டவணை (*Ninth Schedule of the Constitution of Malaysia*), மலேசிய நாட்டின் வெளியுறவுக் கொள்கை மற்றும் இராணுவப் படைகளுக்கு மலேசிய கூட்டாட்சி அரசாங்கம் மட்டுமே பொறுப்பு என்று கூறுகிறது. 

எந்த வகையான அவசரகாலம்; மற்றும் ஆயுத மோதல்களின் போது மலேசிய ஆயுதப் படைகளின் கீழ் ஜொகூர் அரச பாதுகாப்புப் படை ஈடுபடும். 

### நவீன இராணுவப் படை

1886-ஆம் ஆண்டு நவீன ஜொகூரின் முதல் சுல்தானான சுல்தான் அபு பக்கரின் ஆட்சியின் போது  ஜொகூர் அரச பாதுகாப்புப் படை நிறுவப்பட்டது.

மலாயா கூட்டமைப்பு மாநிலங்கள் மற்றும் மலாயா கூட்டமைப்பில் சேரா மாநிலங்கள் அமைப்புகளில், ஜொகூர் மாநிலம் மட்டுமே அதன் நவீன இராணுவப் படையைக் கொண்ட முதல் மற்றும் ஒரே மலாய் மாநிலம் ஆகும். அந்தக் காலக்கட்டத்தில் வேறு எந்த மலாய் மாநிலமும் அதன் சொந்த இராணுவத்தைக் கொன்டிருக்கவில்லை.

### ஆங்கிலோ-ஜொகூர் உடன்படிக்கை

1885-ஆம் ஆண்டு சுல்தான் அபு பக்கர் மற்றும் ஐக்கிய இராச்சியத்தின் விக்டோரியா ஆகியோரால் இலண்டன், ஐக்கிய இராச்சியத்தில் ஆங்கிலோ-ஜொகூர் உடன்படிக்கை கையெழுத்தானது. அதன்  அடிப்படையில், அமைதியை நிலைநாட்டவும், வெளியில் இருந்து வரும் அச்சுறுத்தல்களில் இருந்து சிங்கப்பூர், ஜொகூர் பிரதேசங்களைப் பாதுகாக்கவும் அந்த உடன்படிக்கை செய்து கொள்ளப்பட்டது. 

அதன் பின்னர் ஜொகூர் அரச இராணுவப் படை தோற்றுவிக்கப்பட்டு; இன்று வரையில் செயல்பாட்டில் உள்ளது. இந்தப் படையின் தளபதியாக ஜொகூர் சுல்தான் பொறுப்பு வகிக்கிறார்.

## மேற்கோள்கள்

## மேலும் காண்க
* ஜொகூர் சுல்தானகம்
* இப்ராகிம் இசுகந்தர்
* ஜொகூர் சுல்தான் அபு பக்கர்

## வெளி இணைப்புகள்

பகுப்பு:மலேசியப் படைத்துறை
பகுப்பு:ஜொகூர்
பகுப்பு:ஜொகூர் சுல்தான்கள்
மும்மாலிப்டினம் பாசுபைடு

**மும்மாலிப்டினம் பாசுபைடு** (*Trimolybdenum phosphide*) என்பது  Mo3P  என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். மாலிப்டினமும் பாசுபரசும் சேர்ந்து இந்த இருமச் சேர்மம் உருவாகிறது.

## தயாரிப்பு
மாலிப்டினம்(VI) ஆக்சைடுடன்  சோடியம் குளோரைடும் மாலிப்டினம் அறுமெட்டாபாசுபேட்டையும் சேர்த்து இவ்வினை கலவையை மின்னாற்பகுப்பு வினைக்கு உட்படுத்தினால் மும்மாலிப்டினம் பாசுபைடு உருவாகும்.

## பண்புகள்
மாலிப்டினம் இருபாசுபைடு நாற்கோணகப் படிக அமைப்பில் சாம்பல் நிறப் படிகங்களாக I4 என்ற இடக்குழுவுடன் உருவாகிறது. தண்ணீரில் இது கரையாது. 7 கெல்வின் வெப்பநிலையில் மும்மாலிப்டினம் பாசுபைடு ஒரு மீக்கடத்தியாக மாறுகிறது.

## பயன்கள்
மும்மாலிப்டினம் பாசுபைடு ஒரு வினையூக்கியாகப் பயன்படுத்தப்படுகிறது. மேலும் இதை ஒரு மின்திரட்டியாகவும் பயன்படுத்த முடியும்.

## மேற்கோள்கள்

பகுப்பு:மாலிப்டினச் சேர்மங்கள்
பகுப்பு:பாசுபரசு சேர்மங்கள்
பகுப்பு:பாசுபைடுகள்
ஆவண அமுதம்

**ஆவண அமுதம்** (*Avana Amudham*) என்பது தமிழ்நாட்டில் இருந்து வெளியான ஒரு காலாண்டிதழ் ஆகும். இது சென்னை எழும்பூரில் உள்ள தமிழ்நாடு அரசு ஆவணக் காப்பகத்தால் வெளியிடப்பட்டது. இந்த இதழ் 1986 அக்டோபர்-திசம்பர் முதல் 1994 அக்டோபர் திசம்பர் வரை என தொடர்ச்சியாக 31 இதழ்கள் வெளியாகியுள்ளன. இந்த இதழின் முதல் ஐந்து இதழ்களும் கடைசி ஒன்பது இதழ்களும் தட்டச்சில் வெளியாயின. மற்றவை அச்சில் வெளியாயின. 

## நோக்கம்
தமிழ்நாடு அரசு ஆவணக் காப்பகத்தில் 1640 முதல் தற்காலத்தில் வெளியான அரசாணைகள் வரை சேகரித்துப் பாதுகாக்கப்பட்டு வருகின்றன. இந்த ஆவணங்கள் பெருவாரியான மக்களைச் சென்று சேரவேண்டும் என்ற நோக்கில் இந்தக் கலாண்டிதழ் வெளியிடப்பட்டது. ஆவணக் காப்பகத்தின் பணியாளர்களுக்கும், இளம் ஆய்வாளர்களுக்கும் எழுதுவதற்கான வாய்ப்பை ஏற்படுத்தும் விதமாக இந்தக் காலாண்டிதழ் உள்ளது. 

## உள்ளடக்கம்
ஆவண அமுதம் இதழானது இரு பிரிவாகப் பகுக்கப்பட்டுள்ளது. முதல் பகுதியானது ஆங்கிலத்திலும், இரண்டாம் பகுதி தமிழிலும் இடம்பெற்றுள்ளது. ஆங்கிலப் பகுதியில் ஆய்வுக் கட்டுரைகளும், ஆவணக் காப்பகத்தில் இருக்கும் முக்கிய ஆவணங்கள் குறித்த தகவல்களும், தமிழ்ப் பகுதியில் சிறுசிறு துணுக்குகளும், சிறுகதைகளும், ஆய்வுக் கட்டுரைகளும் இடம்பெற்றிருக்கும். ஆவணக் காப்பகம் இதுநாள்வரை எவ்வாறு பராமரிக்கபட்டு வருகிறது. இதை ஆய்வாளர்கள் எவ்வாறு பயன்படுத்தவேண்டும் என்ற வழிகாட்டுதல்கள் இடம்பெறன.  

ஆவண அமுதம் இதழ்கள் தமிழ் இணைய நூலகத்தில் வாசிக்கக் கிடைக்கின்றன. பழைய நூல்கள் தமிழ்நாடு அரசு ஆவணக் காப்பகத்தில் விற்பனைக்குக் கிடைக்கின்றன.

## மேற்கோள்கள்

பகுப்பு:தமிழ் இதழ்கள்
பகுப்பு:ஆய்விதழ்கள்
பகுப்பு:நின்று போன தமிழ் இதழ்கள்